**Müügileping nr** 16/12-25

Tallinn, detsember 2025

**Registrite ja Infosüsteemide Keskus (registrikoodiga 70000310), asukohaga Lubja 4, 19081, Tallinn,**, mida esindab põhimääruse alusel Rivo Reitmann (edaspidi nimetatud „ostja“) ja

**Ülemiste Center OÜ** (registrikoodiga 10872385), asukohaga Suur-Sõjamäe 4, Tallinn 11415, mida esindab juhatuse liige Guido Pärnits (edaspidi nimetatud „müüja**“**),

edaspidi koos nimetatud „pooled“ ja eraldi „pool“, sõlmisid käesoleva müügilepingu (edaspidi „leping“) alljärgnevas:

1. **Lepingu ese**
   1. Lepingu esemeks on müüja poolt pakutavad Ülemiste keskuse kinkekaardid (edaspidi „kaup“).
   2. Lepingu eesmärgiks on reguleerida poolte vahelisi suhteid müüja kaupade müügil, arvestades parimal võimalikul viisil ostja vajadusi ja huve.
2. **Ostuprotsess**
   1. Lepingus nimetatud ostja kontaktisik kohustub tegema tellimuse kinkekaartide veebipoes [www.ulemiste.ee/kinkekaart](http://www.ulemiste.ee/kinkekaart), näidates ära ostetava kauba koguse ning kinkekaartide väärtuse.
   2. Kaardid väljastatakse lepingus nimetatud ostja kontaktisikule pärast müüja poolt tellimusele vastamist Ülemiste keskuse infoletist, asukohaga Suur-Sõjamäe 4, Tallinn. Poolte kontaktisikud kooskõlastavad täpsema aja, millal kaardid ostja kontaktisikule üle antakse. Ostja kontaktisik esitab kaartide üleandmisel isikut tõendava dokumendi.
   3. Ostja kontaktisik kontrollib kaartide koguse üle kohapeal müüja esindaja juuresolekul ja edaspidiseid pretensioone kinkekaartide koguse/väärtuse kohta ei arvestata.
3. **Lepingu hind ja maksmise kord**
   1. Lepingu maksimaalne hind on 15 000 (viieteist tuhat) eurot. Ostjal ei ole kohustust soetada kaupu lepingu maksimaalse hinna ulatuses.
   2. Lepingu hind on müüja ainuke tasu seoses lepinguga ja müüja ise ega tema töötajad ei võta muud lepingus toodud kohustustega seotud tasu.
   3. Müüdud kaupade eest esitab müüja arve tasumiseks masinloetaval kujul. Ostja kohustub arve tasuma 30 kalendripäeva jooksul alates arve saamisest, olenemata arvel märgitud maksetähtajast. Ettemakseid ostja ei teosta.
   4. Arve tasumisega viivitamisel on müüjal õigus nõuda ostjalt viivist 0,15% tasumata summalt iga tasumisega viivitatud kalendripäeva eest.
   5. Ostja poolt makstud mistahes summa, mis ületab lepingus ettenähtu, maksab müüja ostjale tagasi 30 kalendripäeva jooksul pärast vastava teate saamist.
4. **Konfidentsiaalsus ja avalikud suhted**
   1. Pooled peavad lepingu täitmise käigust teineteiselt ükskõik mis vormis saadud kogu informatsiooni (mh andmed, lepingutes sisalduvad esindajate isikuandmed), millele seda avaldanud lepingupool on osutanud kui konfidentsiaalsele või mille konfidentsiaalsust võib mõistlikult eeldada, konfidentsiaalseks ja ei anna seda edasi kolmandatele isikutele ilma teise poole kirjaliku nõusolekuta, välja arvatud seadustes ettenähtud juhtudel.
   2. Pooled täidavad kõiki Lepingu täitmise kohas kehtivaid isikuandmete töötlemisalaseid nõudeid, andmete turvalisust puudutavaid õigusakte ja muid eeskirju.
   3. Konfidentsiaalsuskohustuse nõue on tähtajatu ning kehtib osapooltele nii lepingu täitmise ajal kui ka pärast lepingu lõppemist.
   4. Pooled ei tegele seoses lepinguga avalike suhetega ega anna teateid pressile, elektroonilisele meediale, üldsusele või teistele auditooriumidele, välja arvatud teise poole eelneval kirjalikul nõusolekul. Avaldada võib vaid teateid, mis on teise poolega eelnevalt kooskõlastatud.
   5. Kõik eelnimetatud kohustused kehtestab pool kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei ostja ega müüja.
5. **Lepingu kehtivus ja poolte õiguskaitsevahendid**
   1. Leping jõustub allkirjastamise hetkest poolte esindajate poolt ja kehtib 12 kuud või lepingu maksimaalse hinna täitumiseni.
   2. Kummalgi poolel on õigus leping igal ajal üles öelda, teatades sellest teisele poolele vähemalt 14 kalendripäeva kirjalikult ette.
   3. Poolel on õigus nõuda lepingut rikkunud poolelt (sh konfidentsiaalsuskohustuse ja avalikustamise keelu mittejärgimise korral) leppetrahvi kuni 20% lepingu maksimaalsest hinnast. Ostjal on õigus käesolevas punktis nimetatud leppetrahv kinni pidada müüjale tasumisele kuuluvatest summadest.
   4. Lepingust tulenevate kohustuste mittetäitmine või mittenõuetekohane täitmine on vabandatav, kui selle põhjuseks on vääramatu jõud.
   5. Pooled vastutavad üksnes otsese varalise kahju eest, mille nad on tekitanud teisele poolele oma kohustuse mittekohase täitmise või täitmata jätmisega. Eeltoodud piirang ei kehti, kui kahju tekitati tahtlikult või raske hooletuse tõttu, samuti juhul kui lepingust või muust poolte kokkuleppest tuleneb teisiti.
6. **Volitatud esindajad ja teadete edastamine**
   1. Ostja nimel on käesolevas lepingus kokkulepitud tingimustel õigus tehinguid sooritada ostja poolt volitatud isikutel nii nagu see kirjeldatud müügilepingu lisas1.
   2. Müüja volitatud esindajaks lepingu täitmisega seotud küsimustes on: Martin Möls, tel: 519 72245, e-post: [martin.mols@ulemiste.ee](mailto:martin.mols@ulemiste.ee) või info@ulemiste.ee.
   3. Lepingu pooled teavitavad viivitamatult ja kirjalikku taasesitamist võimaldavas vormis teist poolt volitatud esindajate või kontaktandmete muutusest.
   4. Pooled kohustuvad teist poolt teavitama kõikidest asjaoludest, mis võivad mõjutada või takistada lepingus sätestatud kohustuste täitmist või õiguste realiseerimist.
7. **Lõppsätted**
   1. Lepingut võib muuta poolte kirjalikul kokkuleppel. Muudatused jõustuvad pärast nende allkirjastamist mõlema poole poolt või poolte määratud tähtajal. Kirjaliku vormi mittejärgimisel on muudatused tühised.
   2. Käesolevast lepingust tulenevad erimeelsused või vaidlused lahendavad pooled läbirääkimiste teel. Läbirääkimiste tulemusel kokkuleppe mittesaavutamisel lahendatakse vaidlus Harju Maakohtus.
   3. Lepingule ning kõikidele lepingu osaks olevatele dokumentidele kohaldatakse Eesti Vabariigis kehtivaid õigusakte.
   4. Pooled allkirjastavad lepingu digitaalselt.

Käesoleva lepingu allakirjutamisega kinnitavad pooled, et on lepinguga tutvunud ja on nõus kõigi lepingu tingimustega ning mõistavad täielikult enesele võetavate kohustuste sisu ning nende tagajärgi.

|  |  |
| --- | --- |
| **Ostja:** | **Müüja:** |
| */digitaalselt allkirjastatud/* | */digitaalselt allkirjastatud/* |
| Rivo Reitmann | Jaroslava Nurmsalu |
| Juhatuse liige | Juhatuse liige |
| Registrie ja infosüsteemide Keskus | Ülemiste Center OÜ |